**CONCURS DE MICROMETRATGES DE TERROR**

**BASES DEL CONCURS:**

El Festival de Cinema de Terror de Sabadell et convida a participar al 11è Concurs de Micrometratges de Terror.

1. **Objecte.** Fomentar la difusió del gènere de terror a través de la creativitat cinematogràfica. La participació a aquest concurs suposa la comprensió i acceptació plena d´aquestes bases.
2. **Plaç d’inscripció.** El concurs es desenvoluparà entreel **01 d’octubre de 2022** i **el 31 de gener** **de 2023.**
3. **Participants i incompatibilitats.** El concurs està obert a totes les nacionalitats i llocs de residència. Pot participar qualsevol persona que, en el moment de presentar la seva obra, sigui major d’edat o bé estigui degudament autoritzat pels seus pares o tutors legals.

 Es consideren incompatibilitats per participar al concurs les següents situacions:

* Les persones vinculades directament a l´organització així com els seus familiars directes fins al segon grau de consanguinitat o afinitat.
* Les persones que integrin el jurat així com els seus familiars directes fins al segon grau de consanguinitat o afinitat.

**4. Forma de presentació de l´obra.** Per participar al concurs, s'hauran de seguir els següents passos:

1. Gravar un micrometratge de **màxim 59 segons** en format MP4.

La temàtica de les obres haurà d'estar orientada al suspens i/o terror.

2. Allotjar-lo en el servei d'allotjament a la web de WeTransfer i generar un enllaç directe a l'arxiu.

3. Enviar un correu electrònic a micrometratges@sabadellfilmfestival.com amb la següent informació:

* Al cos del correu electrònic haurà de constar el nom i cognoms del participant, el títol de l'obra i l'enllaç de l'arxiu degudament formatejat i facilitant la descàrrega directa sense passar per pàgines de publicitat o de tercers alienes al propi servei d'allotjament.

**NO ADJUNTAR COM ARXIU ADJUNT L'ARXIU MP4**.

* Adjuntar el consentiment exprés del participant (veure punt 9)
* Si el participant és menor d'edat, també han de concretar-se les dades del tutor legal (nom i cognoms) i una autorització per a la participació del menor.

L'Organització no es fa responsable de la no recepció de les obres atesos errors tècnics o humans aliens.

La participació al concurs implica la necessària acceptació de la cessió de les dades personals anteriorment descrites. Un cop escollit el guanyador, se li exigirà l'acreditació de totes les dades facilitades a la inscripció del concurs i es faran efectius els premis després de la comprovació de les dades.

Els concursants (o els seus tutors legals) es responsabilitzaran que no hi hagi drets de tercers per l'ús de peces musicals, audiovisuals, gràfiques, fotogràfiques i/o d'altre tipus en les obres presentades. També es responsabilitzen de comptar amb l'autorització necessària per drets d'imatge de les persones que hi apareguin. Si hi ha obres de terceres persones, els concursants han de tenir una autorització vàlida per escrit de l'autor de les mateixes. En qualsevol cas el concursant és responsable de les obres de tercers, així com els drets d'imatge de tercers que apareguin en la seva obra i eximeix l'Organització i el Festival de qualsevol responsabilitat.

Els concursants (o els seus tutors legals) són responsables de qualsevol succés o incident que esdevingui durant el procés de gravació, i són responsables absoluts dels seus actes els participants en l'enregistrament (i aquells que els assisteixin). Per consegüent, eximeixen a l'Organització de qualsevol tipus de responsabilitat.

Els curts han de ser originals, amb una durada màxima de 59 segons inclòs el títol de l´obra, així com els títols de crèdit si n'hi ha. El curt ha de ser lliurat en format MP4 i cada participant pot presentar un màxim de 3 micrometratges, enviats sempre des de la mateixa adreça de correu electrònic. De no ser així el participant quedarà descartat.

L'Organització del concurs es reserva el dret de desqualificar totes aquelles obres en les què el contingut sigui considerat per l'Organització obscè, violent, sexista, racista, desagradable o vulneri algun dret fonamental de les persones o incorrin en incompliment de la Llei vigent.

1. **Jurat.** El jurat del concurs estarà format pels membres de l'Organització i/o per terceres persones que l'Organització consideri oportunes per a tal fi. En cas d’haver-hi un jurat, s’informarà de la seva composició amb antelació.
2. **Premis.** El Jurat o l’Organització pre-seleccionarà deu finalistes basant-se en criteris a la seva discreció, normalment essent aquests criteris de qualitat, condicions tècniques i ajustades a les bases d'aquest concurs.

Els deu curts finalistes es podran fer públics a través de la web del Festival, Facebook, Twitter, Instagram i Youtube. Així mateix, es notificarà directament als autors dels deu curts finalistes, a través de l'adreça de correu electrònic que consti com a remitent (i/o per altres mitjans proporcionats pels concursants), i rebran un descompte del 50% en el preu de l’entrada de la Marató de Dissabte de la propera Edició del Festival de Cinema de Terror de Sabadell, als Cinemes Imperial (Plaça de l'Imperial, 4, Sabadell), a celebrar al març de 2022, per tal que puguin gaudir, a més de la Marató completa, de la projecció dels deu micrometratges finalistes i posterior entrega del premi corresponent al guanyador del concurs. Si per causes de força major, no es pogués celebrar o bé l’aforament no permetés la presencia dels finalistes, habilitarà una projecció online, així com l’entrega de premis.

El Jurat o l’Organització escollirà entre els deu finalistes un guanyador, que serà obsequiat amb el premi. Aquest consistirà en una entrada doble per a la projecció de la Marató de Dissabte de la següent Edició del Festival de Cinema de Terror de Sabadell, corresponent a l’any 2023, un pack de pel.lícules cortesia de la botiga “El 79” i un trofeu.

L'Organització es reserva el dret de declarar desert el premi o de proclamar un altre finalista com a guanyador en cas de no obtenir resposta per part del primer guanyador i/o ser impossible la comunicació amb aquest pels mitjans per aquest proporcionats, o bé si hi ha causes de força major, humanament irremeiables o alienes a l'Organització, que impedeixin el seu lliurament.

1. **Publicació i cessió d’ús, reproducció i difusió.** L'Organització podrà publicar el nom del guanyador a la seva pàgina web [www.sabadellfilmfestival.com](http://www.sabadellfilmfestival.com/), a les xarxes socials i/o altres mitjans, amb finalitats informatives, així com els micrometratges finalistes.

Els micrometratges rebuts es podran difondre lliurement per l'Organització, així com tot el material rebut i apte per al concurs, que queda a lliure ús per a l'Organització.

L'Organització podrà posar-se en contacte amb els participants, especialment amb el guanyador, a l'adreça de correu electrònic que consti com a remitent (i/o per altres mitjans proporcionats pels concursants), per tractar els assumptes que consideri oportuns.

Els autors de les obres cedeixen a l'Organització els drets d'explotació d'aquestes, consistents (però no limitats) a: la reproducció, comunicació, distribució i difusió pública de les mateixes, pels mitjans que es considerin oportuns, els quals s'exercitaran sempre amb el reconeixement de la seva condició d'autors, excepte manifestació en contra.

1. **Interpretació i integració de les bases.** L'Organització es reserva la possibilitat d’interpretar i integrar els dubtes o llacunes de les bases del concurs, de forma motivada i per causes justificades. Així mateix, l’Organització també es reserva el dret a modificar o actualitzar aquestes bases legals en cas de ser necessari, amb la deguda publicitat dels acords i/o modificacions d’aquests tipus, que seran d’obligat compliment per a l’Organització i els participants.
2. **Consentiment exprés.** Per participar al concurs, és necessari llegir i omplir el la pàgina següent (“Consentiment exprés del concursant”). És imprescindible complimentar i signar el document per poder participar i HA DE SER ENVIAT EN EL MATEIX MAIL QUE EL MICROMETRATGE. En cas de no rebre’l, l’Organització del Festival de Cinema de Terror de Sabadell descartarà las participacions que tinguin pendent l’enviament d’aquest document. (En cas de participar al concurs amb més d’un micrometratge, només és necessari enviar el document una vegada).
3. Tots els curtmetratges de producció catalana que participin al concurs de curtmetratges, opten automàticament al premi TAC, que atorga la Federació d’Entitats Cinèfiles Terror Arreu de Catalunya.
4. Els concursants que no compleixin els requisits anteriors seran descartats.

CONSENTIMENT EXPRÉS DEL CONCURSANT

Benvolgut/da,

A continuació, t’indiquem la nostra política en vers les teves dades:

* La finalitat del tractament de les teves dades està vinculada únicament a la gestió del concurs de micrometratges, durant la seva celebració i la publicació posterior del guanyador i els finalistes, tant pel que fa als mitjans físics, web i les xarxes relacionades amb el Festival de Cinema de Terror de Sabadell.
* Per altra part, podran ésser facilitades als mitjans de comunicació interessats en la resolució del concurs.
* Els micrometratges seleccionats, així com els noms dels autors/es, es publicaran a la web www.sabadellfilmfestial.com. Podran ser publicats també a les xarxes socials, web i altres mitjans del Festival de Cinema de Terror de Sabadell. Els participants consenteixen i cedeixen amb l’acte de participació l’ús, reproducció i difusió de la seva obra per part de la Organització, la qual es reserva el dret de reproducció i difusió de tots els micrometratges enviats.
* Pots sol·licitar l’accés, rectificació, supressió o oposició al tractament de les teves dades personals en qualsevol moment al següent correu: info@sabadellfilmfestival.com. També a l’adreça física de l’Associació Festival de Cinema de Terror de Sabadell amb CIF: G-65889776 i amb seu al C/Picanyol, 35 (local), 08208 Sabadell. En ambdós casos, caldrà presentar un document que acrediti la identitat de l’interessat/da .

Per tal de fer efectiva la teva participació, és necessari que ens facilitis les teves dades personals, així com la data i la teva signatura:

Nom i cognoms:

Telèfon:

Mail:

Data i signatura: